turjo4nis/wikipedia-bn-dump-20250701 huggingface dataset:
রামগোপালপুর জমিদার বাড়ি

রামগোপালপুর জমিদার বাড়ি বাংলাদেশের ময়মনসিংহ জেলার গৌরীপুর উপজেলায় অবস্থিত এক ঐতিহাসিক জমিদার বাড়ি।

ইতিহাস
প্রায় ১৮৫০ শতকের দিকে এই জমিদার বাড়িটি প্রতিষ্ঠিত হয়। তবে এই জমিদার বংশের মূল প্রতিষ্ঠাতা কে ছিলেন তা ইতিহাস থেকে জানা যায়নি। তবে এই জমিদার বংশের বেশ কয়েকজন বিখ্যাত জমিদারের নাম ইতিহাসের পাতায় উল্লেখ রয়েছে। তাদের কর্মের কারণেই আজকে ইতিহাসের পাতায় তাদের নাম। কাশী কিশোর রায় চৌধুরী রায় ছিলেন এই জমিদার বংশের একজন উল্লেখযোগ্য ব্যক্তি। তার জমিদারী আমলে এই জমিদার বাড়ি অনেক উন্নত হয় ও জমিদার বাড়ির সৌন্দর্য বৃদ্ধি পায়। তার মত তার ছেলে যোগেন্দ্র কিশোরা রায় চৌধুরীও একজন উল্লেখযোগ্য ব্যক্তি ছিলেন। ময়মনসিংহের গৌরীপুর ও তৎসন্নিহিত এলাকার জমিদারদের ইতিহাস “বারেন্দ্রবাহ্মণ জমিদার” গ্রন্থ রচনা করে তিনি অনেক খ্যাতি অর্জন করেন। এছাড়াও তিনি ব্রিটিশদের কাছ থেকে "রাজা" উপাধি ও "অনারারী ম্যাজিস্ট্রেট" পদ লাভ করেন। তিনি তার জমিদারীর সময়ে কারিগরি শিক্ষা বিস্তারের জন্য তার বাবা জমিদার কাশী রায় চৌধুরীর নামে "কাশী কিশোর কারিগরি বিদ্যালয়" প্রতিষ্ঠা করেন। তিনি চার সন্তানের জনক ছিলেন। তারপরে চার সন্তানের মধ্যে এই জমিদারীর দায়িত্ব পান তৃতীয় জন। যার নাম ছিলো শৌরিন্দ্র কিশোর রায় চৌধুরী। ইতিহাস থেকে জানা যায় যে, এই জমিদার বংশের অধিকাংশ লোকেরা সঙ্গীতের প্রতি অনেক দুর্বল ছিলেন। তারা সঙ্গীতকে খুবই ভালোবাসতেন। তাইতো তাদের যেকোনো অনুষ্ঠানে সঙ্গীতচর্চা অনেক গুরুত্ব পেত। এই জমিদার বংশের একজন জমিদার হরেন্দ্র কিশোর রায় চৌধুরী ছিলেন তবলা সাধক। তিনি তবলা বাজানোতে ভালো পারদর্শী ছিলেন। তিনি ঐসময়ে সংগীত নিয়ে ইংরেজি ভাষায় একটি গ্রন্থ "দ্য মিউজিয়াম অব ইন্ডিয়া" লিখেন। যা ঐসময়ে বেশ সাড়া জাগিয়েছিল। এছাড়াও তিনি তবলা বিষয়ে উপর বিভিন্ন পত্রিকায় নিয়মিত প্রবন্ধ লিখতেন। তার আমলেই তৎকালীন ভারতবর্ষের বিখ্যাত তবলা সাধক তানসেন এর শেষ বংশধর ওস্তাদ মোহাম্মদ আলী খাঁ, দিল্লীর ওস্তাদ মসিদ খাঁ ও ওস্তাদ দবির খাঁ সহ অনেকেই এই জমিদার বাড়িতে বিভিন্ন অনুষ্ঠানে তবলা বাজানোর জন্য আমন্ত্রিত হতেন এবং জমিদার বাড়িতে সবসময় যাতায়াত করতেন। ভারতবর্ষ ভাগ হওয়ার পর ১৯৫৭ সালের জমিদারী প্রথা বিলুপ্তির মধ্য দিয়েই এই জমিদার বাড়ির জমিদারীর সমাপ্তি ঘটে। এরপরেই এই জমিদার বংশররা ভারতে চলে যান।

অবকাঠামো
এই বাড়িতে ছিল বসবাসের জন্য ভবন, রঙ্গম, চিড়িয়াখানা, উপসনালয় বা মন্দির, বাগানবাড়ি, সাগরদীঘির কারুকার্যময় সান বাধাঁনো পুকুর ঘাট সহ ভেতর বাড়ির প্রবেশ পথে তিনতলা বিশিষ্ট প্রবেশদ্বার।

বর্তমান অবস্থা
বাড়িটিতে বর্তমানে দুটি প্রবেশদ্বার, কয়েকটি ধ্বংসপ্রাপ্ত দেয়াল ও মন্দির ছাড়া আর কিছুই অবশিষ্ট নেই। একটি প্রবেশদ্বার প্রায় ধ্বংসের মুখে আরেকটি কোনোরকম টিকে আছে। আর দেয়ালগুলো অধিকাংশই ধ্বংস হয়ে গেছে এবং লতাপাতায় জরাজীর্ণ হয়ে রয়েছে। তবে এখনো জমিদার বাড়ির মন্দির বেশ ভালো অবস্থায় আছে। মন্দিরে এখনো পূজোর অনুষ্ঠান হয়ে থাকে।

তথ্যসূত্র

ঐতিহাসিক স্থান
বাংলাদেশের স্থাপত্য
বাংলাদেশের প্রাসাদ
ময়মনসিংহ জেলার দর্শনীয় স্থান
এস. বালান

এস. বালান হলেন তামিলনাড়ু বিধানসভার একজন সাবেক বিধায়ক। তিনি তিনবার তামিলনাড়ু বিধানসভায় দ্রাবিড় মুনেত্র কড়গমের টিকিটে বিধায়ক হিসেবে নির্বাচিত হয়েছেন।

তথ্যসূত্র 

ভারতীয় রাজনীতিবিদ
দ্রাবিড় মুনেত্র কড়গমের রাজনীতিবিদ
জীবিত ব্যক্তি
তামিলনাড়ু বিধানসভার সদস্য ১৯৭৭-১৯৮০
তামিলনাড়ু বিধানসভার সদস্য ১৯৮০-১৯৮৪
তামিলনাড়ু বিধানসভার সদস্য ১৯৮৫-১৯৮৯
ডিবির হাওর

ডিবির হাওর বা শাপলার লেক জৈন্তাপুর উপজেলায় অবস্থিত একটি হাওর। এটি “লাল শাপলার বিল” নামেও পরিচিত। এখানে রয়েছে ডিবি বিল, ইয়াম বিল, হরফকাট বিল ও কেন্দ্রীবিল। এই চারটি বিলকে একত্রে লাল শাপলার বিল বলা হয়ে থাকে, চারটি সংযুক্ত বিলের আয়তন ৯০০ একর বা ৩.৬৪ বর্গকিমিঃ। প্রাকৃতিক ভাবে এইখানে লাল শাপলার জন্ম।

বিবরণ 

ডিবির হাওর, ইয়াম, হরফকাটা কেন্দ্রী বিলসহ রয়েছে চারটি বিল। বিলগুলোকে কেন্দ্র করেই নাম করা হয়েছে ডিবির হাওর। চারটি বিলের অবস্থান বাংলাদেশ-ভারত সীমান্তবর্তী মেঘালয় পাহাড়ের পাদদেশে। বিলগুলো রূপ নিয়েছে শাপলার রাজ্যে।  বিলে ফুটে থাকে অজস্র লাল শাপলা। ডিবির হাওরের আকর্ষণ হলো হাওরের পারেই পাহাড়ের সারি।

ইতিহাস 
এই বিলে আগে কোনো ধরনের শাপলা ছিল না। ৩০ বছর আগে সীমান্তের ওপারে খাসিয়া সম্প্রদায় লাল শাপলা দিয়ে পূজা-অর্চনা করত। খাসিয়া পরিবার ডিবি বিলে লাল শাপলার চারা রোপণ করেন পূজা-অর্চনায় ফুলের চাহিদা মেটাতে। সেই থেকে একে একে ডিবি বিল, কেন্দ্রি বিল, হরফকাটা বিল, ইয়ামবিলসহ পার্শ্ববর্তী জনসাধারণের পুকুর-নালা পরিপূর্ণ হয়ে পড়ে লাল শাপলায়। চারটি বিলের অন্তত ৭০০ একর জায়গা লাল শাপলা দখল করে আছে। জৈন্তা রাজ্যের রাজা রাম সিংহকে এ হাওরে ডুবিয়ে মারা হয়েছিলো। সেই স্মৃতিতেই নির্মিত দুইশত বছরের পুরাতন একটি মন্দির ও আছে সেখানে।

অতিথি পাখি 
প্রতিবছর অসংখ্য পরিযায়ী পাখি আসে এই ডিবির হাওরে। যার মধ্যে রয়েছে বালিহাঁস পাতিসরালি, পানকৌড়ি, সাদাবক ও জল ময়ুরী।

পবিবেশ বিপর্যয় 
ডিবির হাওরে চেড়াপুঞ্জি থেকে নেমে সাদা পাথর। একে ঘিরে পাথর ভাঙ্গার অঞ্চল করতে প্রশাসন হাওর এলাকার ৯০০ একর জায়গার মধ্যে ৬২৫ একর জায়গার শ্রেণি পরিবর্তন করেছে। পবিবেশ বিপর্যয়ের আশঙ্কায় ডিবির হাওরে পাথর ভাঙার কল স্থাপনের পরিকল্পনা বাতিলের দাবি জানিয়েছে বাংলাদেশ পরিবেশ আইনবিদ সমিতি (বেলা) ও আন্তর্জাতিক পরিবেশবাদী সংগঠন ওয়াটারকিপারস বাংলাদেশ।

আরো দেখুন 

 বাংলাদেশের দর্শনীয় স্থানসমূহ
 পাংতুমাই
 কৈলাশটিলা
 মালনি ছড়া চা বাগান
 ড্রিমল্যান্ড পার্ক

তথ্যসূত্র

বহিঃসংযোগ 

 লালাখাল : জেলা তথ্য বাতায়ন।
 দর্শনীয় স্থান সিলেট | বাংলাদেশ জাতীয় তথ্য বাতায়ন 

সিলেট জেলার দর্শনীয় স্থান
বাংলাদেশের হাওর
বাংলাদেশের জলাভূমি
কে. বালাসুব্রামানিয়াম

কে. বালাসুব্রামানিয়াম হলেন তামিলনাড়ু বিধানসভার একজন সাবেক বিধায়ক। তিনি দুইবার তামিলনাড়ু বিধানসভায় সর্বভারতীয় আন্না দ্রাবিড় মুনেত্র কড়গমের টিকিটে সিরকাঝি বিধানসভা কেন্দ্রের বিধায়ক হিসেবে নির্বাচিত হয়েছেন।

তথ্যসূত্র

ভারতীয় রাজনীতিবিদ
সর্বভারতীয় আন্না দ্রাবিড় মুনেত্র কড়গমের রাজনীতিবিদ
জীবিত ব্যক্তি
তামিলনাড়ু বিধানসভার সদস্য ১৯৮৫-১৯৮৯
তামিলনাড়ু বিধানসভার সদস্য ১৯৯১-১৯৯৬
বারবেট শ্রোডার

বারবেট শ্রোডার (, জন্ম ২৬ আগস্ট ১৯৪১) ইরানি-বংশোদ্ভূত সুইস চলচ্চিত্র পরিচালক এবং প্রযোজক, যিনি ১৯৬০-এর দশকে ফরাসি চলচ্চিত্রে কর্মজীবন শুরু করেছিলেন, জঁ-লুক গদার এবং জ্যাকস রিভেটের-এর মতো পরিচালকদের সাথে একসঙ্গে কাজ করার মাধ্যমে। ১৯৮০-এর দশকের শেষের দিকে, তিনি তুলনামূলক বড় বাজেটের হলিউড চলচ্চিত্র পরিচালনা করেছেন, যেগুলো প্রায়শই থ্রিলার রীতির সাথে মেলড্রামার মিশ্রণে নির্মিত, যার মধ্যে সিঙ্গেল হোয়াইট ফিমেল, কিস অব ডেথ, এবং মার্ডার বাই নাম্বার্স উল্লেখযোগ্য। তার ১৯৮৭ সালের বারফ্লাই'' চলচ্চিত্রের জন্য তিনি শ্রেষ্ঠ পরিচালনা বিভাগে একাডেমি পুরস্কার এবং পাল্ম দর পুরস্কারের জন্য মনোনীত হন।

জীবনী
বারবেট শ্রোডার ২৬ আগস্ট ১৯৪১ সালে ইরানের তহেরান শহরে জার্মান-বংশোদ্ভূত চিকিৎসক মা উসুলুলা এবং সুইস ভূতাত্ত্বিক জিন-উইলিয়াম শ্রোডারের অধীনে জন্ম নেন। ৬ থেকে ১১ বছর বয়স পর্যন্ত তিনি কলাম্বিয়ায় বসবাস করেন, যেখানে তার বাবা সুইস সরকারের কূটনীতিক হিসেবে দ্বায়িত্বরত ছিলেন। পরবর্তীতে তিনি এবং তার পরিবার ফ্রান্সে চলে যান, যেখানে তিনি প্যারিসের সরবোনে পড়াশোনা করেছিলেন।

তথ্যসূত্র

বহিঃসংযোগ

১৯৪১-এ জন্ম
জীবিত ব্যক্তি
জার্মান বংশোদ্ভূত ফরাসি ব্যক্তি
সুইস বংশোদ্ভূত ফরাসি ব্যক্তি
ফরাসি চলচ্চিত্র অভিনেতা
ফরাসি চলচ্চিত্র পরিচালক
তেহরানের ব্যক্তি
আর. চিন্নাস্বামী

আর. চিন্নাস্বামী হলেন তামিলনাড়ু বিধানসভার একজন সাবেক বিধায়ক। তিনি তিনবার তামিলনাড়ু বিধানসভায় দ্রাবিড় মুনেত্র কড়গমের টিকিটে ধর্মপুরী বিধানসভা কেন্দ্রের বিধায়ক হিসেবে নির্বাচিত হয়েছিলেন।

তথ্যসূত্র 

ভারতীয় রাজনীতিবিদ
দ্রাবিড় মুনেত্র কড়গমের রাজনীতিবিদ
জীবিত ব্যক্তি
তামিলনাড়ু বিধানসভার সদস্য ১৯৮৫-১৯৮৯
গ্রাহাম গ্রিন

হেনরি গ্রাহাম গ্রিন  (; ২ অক্টোবর ১৯০৪ - ৩ এপ্রিল ১৯৯১) ছিলেন একজন ইংরেজ ঔপন্যাসিক। অনেকেই তাকে বিশ্ব শতাব্দীর অন্যতম সেরা লেখক বলে অভিহিত করে থাকেন। ব্যাপক জনপ্রিয়তার পাশাপাশি সমাদৃত গ্রিন তার জীবনের শুরুতেই গম্ভীর ক্যাথলিক উপন্যাস ও থ্রিলারধর্মী উপন্যাস লিখে প্রধান সারির লেখক হিসেবে সুনাম অর্জন করেন। তিনি ১৯৬৬ ও ১৯৬৭ সালে সাহিত্যে নোবেল পুরস্কারের ক্ষুদ্রতালিকায় অন্তর্ভুক্ত হয়েছিলেন। ৬৭ বছরের সাহিত্য জীবনে তিনি ২৫টির অধিক উপন্যাস রচনা করেছেন।

গ্রিন নিজেকে রোমান ক্যাথলিক ঔপন্যাসিক বলার চেয়ে ঔপন্যাসিক যিনি ক্যাথলিক বলার দাবী জানান। ক্যাথলিক ধর্মীয় বিষয়বস্তু তার বেশিরভাগ লেখনীর মূলভিত্তি, বিশেষ করে তার প্রধান চারটি ক্যাথলিক উপন্যাস - ব্রাইটন রক, দ্য পাওয়ার অ্যান্ড দ্য গ্লোরি, দ্য হার্ট অব দ্য ম্যাটার এবং দি এন্ড অব দি অ্যাফেয়ার; যেগুলোকে ক্যাথলিক উপন্যাসের সুবর্ণ মানদণ্ড বলে অভিহিত করা হয়। তার কয়েকটি কাজ, যেমন দ্য কনফিডেনশিয়াল এজেন্ট, দ্য কোয়ায়েট আমেরিকান, আওয়ার ম্যান ইন হাভানা, দ্য হিউম্যান ফ্যাক্টর এবং দ্য থার্ড ম্যান চলচ্চিত্রের জন্য তার চিত্রনাট্যে আন্তর্জাতিক রাজনীতি ও গুপ্তচরবৃত্তির কর্মকাণ্ড ও ঔৎসুক্যতায় গ্রিনের আগ্রহ প্রকাশ করে।

নির্বাচিত সাহিত্যকর্ম
দ্য ম্যান উইদিন (১৯২৯, প্রথম উপন্যাস)
 ব্রাইটন রক (১৯৩৮)
 দ্য কনফিডেনশিয়াল এজেন্ট (১৯৩৯)
 দ্য কোয়ায়েট আমেরিকান (১৯৫৫)
 দ্য পাওয়ার অ্যান্ড দ্য গ্লোরি (১৯৪০)
 দ্য হার্ট অব দ্য ম্যাটার (১৯৪৮)
 দ্য থার্ড ম্যান (১৯৪৯, উপন্যাসিকা যা একই নামের চলচ্চিত্রের চিত্রনাট্য হিসেবে ব্যবহৃত হয়)
 দি এন্ড অব দি অ্যাফেয়ার (১৯৫১)
 আওয়ার ম্যান ইন হাভানা (১৯৫৮)
 দ্য হিউম্যান ফ্যাক্টর (১৯৭৮) 
 ইট’জ ‍আ ব্যাটলফিল্ড (১৯৩৪)

তথ্যসূত্র

গ্রন্থপঞ্জি

বহিঃসংযোগ

 
 
 
 

১৯০৪-এ জন্ম
১৯৯১-এ মৃত্যু
২০শ শতাব্দীর ইংরেজ ঔপন্যাসিক
২০শ শতাব্দীর ইংরেজ নাট্যকার
ইংরেজ পুরুষ ঔপন্যাসিক
ইংরেজ পুরুষ ছোটগল্পকার
ইংরেজ পুরুষ নাট্যকার
ইংরেজ পুরুষ চিত্রনাট্যকার
ইংরেজ পুরুষ সাংবাদিক
ইংরেজ পুরুষ প্রাবন্ধিক
ইংরেজ ভ্রমণকাহিনি লেখক
ইংরেজ স্মৃতিকথাকার
ইংরেজ রোমান ক্যাথলিক লেখক
ইংরেজ রোমান ক্যাথলিক
সুইজারল্যান্ডে ব্রিটিশ অভিবাসী
হার্টফোর্ডশায়ারের লেখক
২০শ শতাব্দীর প্রাবন্ধিক
দ্বিপ্রান্তিক ব্যাধিতে আক্রান্ত ব্যক্তি
লিউকিমিয়ায় মৃত্যু
সুইজারল্যান্ডে লিউকিমিয়ায় মৃত্যু
ইংরেজ নাট্যকার
২০শ শতাব্দীর ইংরেজ প্রাবন্ধিক
ইংরেজ ছোটগল্পকার
২০শ শতাব্দীর ইংরেজ চিত্রনাট্যকার
খ্রিস্টান ঔপন্যাসিক
ভি. এম. দেবরাজ

ভি. এম. দেবরাজ হলেন তামিলনাড়ু বিধানসভার একজন সাবেক বিধায়ক। তিনি তিনবার তামিলনাড়ু বিধানসভায় দ্রাবিড় মুনেত্র কড়গমের টিকিটে ভেলোর বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ১৯৮০ সাল থেকে ১৯৯১ সাল পর্যন্ত ভেলোর বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

ভারতীয় রাজনীতিবিদ
দ্রাবিড় মুনেত্র কড়গমের রাজনীতিবিদ
জীবিত ব্যক্তি
তামিলনাড়ু বিধানসভার সদস্য ১৯৮৫-১৯৮৯
অ্যাভেঞ্জার্স (২০২০-এর ভিডিও গেম)

মার্ভেল'স অ্যাভেঞ্জার্স (পূর্বে দ্য অ্যাভেঞ্জার্স প্রজেক্ট হিসেবে পরিচিত) হলো ক্রিস্টাল ডাইনামিক্স ও ইদুস মহেয়াল দ্বারা নির্মিত একটি মারপিঠ-রোমাঞ্চকর ভিডিও গেম। গেমটি মে ১৫, ২০২০-এ এক্সবক্স ওয়ান, মাইক্রোসফট উইন্ডোজ, প্লেস্টেশন৪, এবং গুগল স্টেডিয়ার জন্য মুক্তি দেওয়া হয়।

কাহিনি সংক্ষেপ 
মার্ভেল'স অ্যাভেঞ্জার্স শুরু হয় এ-ডে (A-Day) থেকে, যেখানে ক্যাপ্টেন অ্যামেরিকা (জেফ স্কিন), আয়রন ম্যান (নোলান নর্থ), হাল্ক (ট্রয় বেকার), ব্ল্যাক উইডো (লরা বেইলি) এবং থর (ট্রাভিস উইলিঙ্গাম) স্যান ফ্রান্সিসকোতে একটি উন্নত প্রযুক্তির অ্যাভেঞ্জার্স চত্বর প্রদর্শন করে। এটির প্রদর্শনের পাশাপাশি তাদের একটি পরীক্ষামূলক শক্তি উৎস দ্বারা পরিচালিত হেলিকেরিয়ার প্রকাশ করে। উদযাপনটি মারাত্মক রূপধারণ করে যখন একটি বিপর্যয়মূলক দুর্ঘটনা ঘটে, যার পরিণামে শহরটিতে গুরুতরভাবে ধ্বংসাত্মক চলে এবং ঘটনাস্থলে ক্যাপ্টেন অ্যামেরিকা মারা যায়। শোকাবহ ঘটনাটির জন্য অ্যাভেঞ্জার্সদের দায়ী করা হয় এবং দলটি দুই ভাগে বিভক্তিত হয়ে যায়। গেমটি পাঁচ বছর পর পুনরারম্ভ হয়, যখন সকল সুপারহিরো আইন ভঙ্গ করে এবং পৃথিবী বিপদে আছন্ন হয়।

এছাড়াও, গেমটির খলনায়কদের মধ্যে একজন হলো টাস্কমাস্টার।

তথ্যসূত্র

বহিঃসংযোগ 
 

উইন্ডোজ গেম
২০২০-এর ভিডিও গেম
যুক্তরাষ্ট্রে উন্নীত ভিডিও গেম
অ্যাকশন-অ্যাডভেঞ্চার গেম
আদ্রা ইউনিয়ন

আদ্রা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
 আদ্রা ইউনিয়ন, বরুড়া; (কুমিল্লা জেলা)
 আদ্রা ইউনিয়ন, মেলান্দহ; (জামালপুর জেলা)

আরও দেখুন 
 আদ্রা উত্তর ইউনিয়ন; (নাঙ্গলকোট, কুমিল্লা)
 আদ্রা দক্ষিণ ইউনিয়ন; (নাঙ্গলকোট, কুমিল্লা)
 আদ্রা, পুরুলিয়া জেলা, ভারতের একটি শহর
রামধন জমিদার বাড়ি

রামধন জমিদার বাড়ি বাংলাদেশ এর চট্টগ্রাম জেলার রাউজান উপজেলার ডাবুয়া গ্রামে অবস্থিত এক ঐতিহাসিক জমিদার বাড়ি। স্থানীয়দের কাছে এই বাড়িটি "ধরের বাড়ি" নামে পরিচিত। এই জমিদার বাড়ির বংশের উপাধি ছিল "ধর।"

ইতিহাস
জমিদার রামধন ধর এই জমিদার বাড়ির প্রতিষ্ঠাতা ছিলেন। তারা ছিলেন দুই ভাই। আরেক ভাইয়ের নাম ছিলো রামগতি ধর। তিনিও জমিদার রামধনের সাথে জমিদারীর দেখাশুনা করতেন। তবে কখন থেকে এই জমিদার বাড়ির পথচলা শুরু হয়েছিল তা জানা যায়নি। পরবর্তীতে এই জমিদার বাড়ির জমিদারীর দায়িত্ব পড়ে জমিদার রামধনের পুত্র কেশব চন্দ্রের উপর। তিনি জমিদারী প্রথা বিলুপ্তির ০২ (দুই) বছর আগে অর্থাৎ ১৯৫৫ সালের ০৬ জুন মারা যান। মারা যাওয়ার আগ পর্যন্ত তিনি এখানের জমিদারী পরিচালনা করতেন। বর্তমানে এখানের সর্বোশেষ জমিদার কেশব চন্দ্রের মেয়ে ছবি ধর তার পরিবার নিয়ে বসবাস করতেছেন। এছাড়াও এই জমিদার বংশের অন্যান্য লোকেরা চট্টগ্রাম,  ঢাকার শহরে ও ভারতে বসবাস করতেছেন। এখনো বিশেষ কোনো অনুষ্ঠান হলে তারা সকলে এই বাড়িতে মিলিত হন। কথিত আছে এই জমিদার বাড়ির সকল আসবাবপত্র রূপা ও স্বর্ণের তৈরি ছিল।

অবকাঠামো
জমিদারদের বসবাসের জন্য বাসবভন (রামধন ভবন), দৃষ্টিনন্দন প্রবেশদ্বার, কাছারি ঘর, আনন্দমহল, নাচখানা ও শিব মন্দির রয়েছে। এছাড়াও এখানে বিশাল বিশাল কয়েকটি পুকুর ও দিঘী রয়েছে।

সমাজসেবামূলক কাজ
এই জমিদার বংশধররা বংশ পরম্পরায় ডাবুয়া জগন্নাথ হাট, ডাবুয়া ইউনিয়ন পরিষদ ভবন, চিকদাইর পুলিশ ফাঁড়িসহ রাউজান আর.আর.এ.সি. মডেল সরকারি হাই স্কুল প্রতিষ্ঠায় বিশেষ অবদান রেখেছেন।

বর্তমান অবস্থা
এখানে এখনো জমিদার বংশের লোকেরা বসবাস করাতে মোটামুটি জমিদার বাড়িটি এখনো প্রায় আগের মতই আছে।

চিত্রশালা

তথ্যসূত্র

বহিঃসংযোগ

ঐতিহাসিক স্থান
বাংলাদেশের স্থাপত্য
বাংলাদেশের প্রাসাদ
জনপ্রশাসন পদক

জনপ্রশাসন পদক গণপ্রজাতন্ত্রী বাংলাদেশ সরকারের কর্মকর্তা-কর্মচারীদের সৃজনশীল ও উদ্ভাবনী কার্যক্রমের স্বীকৃতিস্বরুপ প্রদান করা হয়। সরকারি উচ্চ পদস্থ কর্মকর্তাদেরকে কাজের প্রতি উৎসাহী করতে ২০১৫ সালে প্রধানমন্ত্রী শেখ হাসিনা এর প্রবর্তন করেন। জনপ্রশাসন পদক-২০১৫ নীতিমালা অনুসারে সরকারি কর্মকর্তা কর্মচারীদের জন্যে রাষ্ট্র থেকে সর্বোচ্চ স্বীকৃতি হিসেবে পরিচিত। প্রদক প্রাপ্ত সরকারি কর্মকর্তাগণ নামের শেষে পিএএ (PAA) যুক্ত করতে পারেন।

ইতিহাস
জনপ্রশাসনের মেধা, মননশীলতা, সৃজনশীল কর্ম ও উদ্ভাবনী প্রয়াসকে উৎসাহিত করার মাধ্যমে কর্মস্পৃহা ও প্রাতিষ্ঠানিক সক্ষমতা বৃদ্ধির লক্ষ্যে জনপ্রশাসন পদক নীতিমালা ২০১৫ প্রণয়ন করা হয়। সরকারের উন্নয়ন লক্ষ্যমাত্রা অর্জনে জনপ্রশাসনে গতিশীলতা নিয়ে আসতে ২৫ জানুয়ারি ২০১৫ তারিখে নীতিমালা চূড়ান্ত করে প্রধানমন্ত্রী শেখ হাসিনা জনপ্রশাসন পদক প্রবর্তন করেন। ২০১৬ সালে প্রথমবারে সরকারের ৩০ জন কর্মকর্তাকে জনপ্রশাসন পদক দেয়া হয়। এ পদকে মনোনিতদের যাচাই-বাছাইসহ নীতিমালাকে কাঠামোগত রূপদানে ২০১৬ সালে নীতিমালা সংশোধন করা হয়।

বিবরণ
সরকারি কর্মকর্তাদের সংস্কার কার্যক্রম , দলগত উদ্যোগ, উন্নত অনুশীলন,  উন্নততর সেবা, কোনো বিষয়ের প্রতি নতুন প্রস্তাবনা, সুশাসন, তথ্যপ্রযুক্তি প্রসারে অবদান, ই-গভর্ন্যান্স, দফতরে নাগরিকদেদর অংশগ্রহণ, ভূমিকা ও সম্পৃক্ততা বৃদ্ধি, স্থানীয় সংস্কৃতি ও সামাজিক প্রতিভার উন্নয়ন, স্থায়ী প্রকৃতির উৎপাদনশীল সম্পদ সৃষ্টি, টেকসই সরকারি-বেসরকারি অংশীদারত্ব, দক্ষতা বৃদ্ধি, দুর্নীতি হ্রাস, দারিদ্র্য বিমোচন, প্রাতিষ্ঠানিক উন্নয়ন, সরকারি কর্ম ও প্রযুক্তিগত পদ্ধতির উৎকর্ষ সাধন এবং নারী উন্নয়নে অবদান স্বরুপ একক এবং যৌথভাবে জনপ্রশাসন পদক দেয়া হয়।

পুরস্কারের ধরন
জাতীয় কিংবা জেলা পর্যায়ে মনোনিত সরকারি কর্মকর্তা,  কর্মকর্তাদের কয়েকজ মিলে (দল)  এবং সরকারি প্রাতিষ্ঠানকে  সাধারণ ও কারিগরি বিভাগে জনপ্রশাসক প্রদান করা হয়। এ পদকে ১৮ ক্যারেটের এক ভরি স্বর্ণ থাকে। পুরস্কারপ্রাপ্ত ব্যক্তিকে নগদ এক লাখ টাকা,  দল বা যৌথ হলে  প্রতি কর্মকর্তাকে এক লাখ টাকা। দলের সদস্য সংখ্যার ওপর ভিত্তি করে সর্বোচ্চ পাঁচ লাখ টাকা এবং ক্রেস্ট প্রদান করা  হয়।  সরকারি কোনো বিভাগ মনোনিত হলে শুধুমাত্র ক্রেস্ট  প্রদান করা হয়। এছাড়া জাতীয় ও জেলা পর্যায়ে সরকারি কর্মকর্তা, কর্মকর্তাদের দল এবং সরকারি বিভাগ এ তিন পর্যায়ে সম্মাননা দেয়া হয়।

মনোনয়ন কমিটি
জনপ্রশাসন পদকে প্রতিবছর সকারি কর্মকর্তাদের আবেদনের প্রেক্ষিতে যাচাই-বাছাই শেষে ১৫টি মনোনয়ন কমিটি চূড়ান্তদের তালিকা তৈরি করে। কমিটিগুলি হল:
 মন্ত্রী পরিষদ সচিব  		-সভাপতি
 প্রধানমন্ত্রীর মুখ্য সচিব 		-সদস্য
 সচিব, অর্থ বিভাগ		-সদস্য
সচিব শিক্ষা মন্ত্রণারয় 		-সদস্য
 সচিব, বিজ্ঞান ও প্রযুক্তি মন্ত্রণালয়	-সদস্য
 সচিব, স্থানীয় সরকার বিভাগ	-সদস্য
সচিব, স্বাস্থ্য ও পরিবার কল্যাণ মন্ত্রণালয়য়	-সদস্য
 সচিব, কৃষি মন্ত্রণালয়		-সদস্য
 সচিব, তথ্য মন্ত্রণালয়		-সদস্য
 সচিব, পরিবেশ ও বন মন্ত্রণালয়	- সদস্য
 সচিব, সাংস্কৃতিক বিষয়ক মন্ত্রণালয়	-সদস্য
 সরকার কর্তৃক মনোনিত ৩ জন বিশিষ্ট ব্যক্তি  -সদস্য
 সচিব, জনপ্রশাসন মন্ত্রণালয়	-সদস্য

আরো দেখুন
একুশে পদক
 স্বাধীনতা পুরস্কার

তথ্যসূত্র

বাংলাদেশের পুরস্কার
লঞ্চ (দ্ব্যর্থতা নিরসন)

লঞ্চ নামে উইকিপিডিয়া যেসব বিষয় রয়েছে-

যানবাহন সংক্রান্ত 

 লঞ্চ (নৌ-যান), যা যাত্রীবাহী নৌ-যান কিবাং জাহাজ হিসেবে পরিচিত।  
 মোটর লঞ্চ ("এমএল"), রয়্যাল নেভি দ্বারা ব্যবহৃত একটি ছোট সামরিক জাহাজ 
 এয়ার লঞ্চ, একটি মোটর জাহাজ থেকে একটি বিমান, রকেট, বা ক্ষেপণাস্ত্র ড্রপ অনুশীলন 
 রকেট উৎক্ষেপণ,  মহাকাশে যাওয়ার বা স্যাটেলাইট পাঠানো বাহন।  
 জাহাজ নামকরণ এবং লঞ্চিং করা, যখন কোন জাহাজ বা মোটর চালিত নৌ-যান  স্লিপওয়ে থেকে প্রেরণ করা হয়, ফিটিং আউট এবং কমিশন করার আগে

বিনোদন এবং চলচ্চিত্র 

 লঞ্চড (অ্যালবাম), বেটসটিকসের ২০০০ অ্যালবাম লঞ্চড করেছে 
 "দ্য লঞ্চ" (গান),  ১৯৯ সালের একটি গান  
 লঞ্চ ( <i id="mwHg">ড্রাগন বল</i> ), ড্রাগন বল মিডিয়া একটি চরিত্র 
 লঞ্চ, কানাডার একটি টিভি শো মিউজিক 
 লঞ্চ ইপি, শো থেকে প্রথম ইপি 
 লঞ্চ মিডিয়া লঞ্চ  নামে একটি সাময়িকী রয়েছে রয়েছে এবং এর নির্মাতাদের লঞ্চ ডট কমে তাদের ওয়েবসাইটও আছে। 
 লঞ্চচাস্ট (এখন ইয়াহু  মিউজিক রেডিও  নামে পরিচিত !), এটি ইন্টারনেট ভিত্তিক রেডিও সেবা

অন্যান্য ব্যবহার 

 লঞ্চ (ইনোভেশন চ্যালেঞ্জ), একটি প্রোগ্রাম যা নাসা, নাইক, ইউএসএআইডি এবং মার্কিন যুক্তরাষ্ট্রের  একাধিক বিভাগ প্রণোদনা দেয়।  
 পণ্য লঞ্চ, বাজারে একটি নতুন পণ্য প্রবর্তন করা

আরো দেখুন 

 লঞ্চার (বিচ্ছিন্নতা) 
 দ্য লঞ্চিং (১৯৬৮ সালের টিভি পর্ব) ক্যাপ্টেন স্কারলেটের পর্ব 

দ্ব্যর্থতা নিরসন পাতা
কাজী (দ্ব্যর্থতা নিরসন)

কাজী নামে যেসব পাতা রয়েছে

 কাজী (দেওয়া নাম),
 কাজী (নেপাল), নেপালের প্রধানমন্ত্রী পদপ্রার্থী (পরে মন্ত্রীদের হ্রাস)
 কাজী, বিড়াল ভেপাসিয়ান
 কাজী বা কাদী বা কাজি, ইসলামী আইনি পণ্ডিত ও বিচারক।
 কাজী, কল্পনাপ্রসূত বাইনিয়িক মহাবিশ্বের একটি মাতারেনের নাম
 কাজি-এফএম, টেক্সাসের অস্টিনের একটি এফ এম রেডিও স্টেশন
 কাজী, ঐতিহ্যগতভাবে উত্তর ভারতের কিংডম সিক্কিমে ব্যবহৃত একটি সম্মানজনক শিরোনাম
 কাজী, ৮ম শতাব্দীর চেক পৌরাণিক কাহিনী, লিবিসের বোন
 "কাজী", ক্রিস রোলের ডাকনাম, হিপ হপ সঙ্গীতজ্ঞ
 কাজে একটি কির্গিজ থালা এবং কাজাখ থালা
 কাজী টাউনশিপ, লুহানঝাব কাউন্টি (卡孜 乡), তিব্বত স্বায়ত্বশাসিত অঞ্চল, চীন গণপ্রজাতন্ত্রী
 কাজী টাউনশিপ, নেমলিং কাউন্টি (卡孜乡), টাউনশিপ নেমলিং কাউন্টি তিব্বত স্বায়ত্তশাসিত অঞ্চলের মধ্যে অবস্থিত।
 জাপানি উপাধি কাজী (উপাধি), যেমন কুনেরী-শিকি বা নিহোন-শিকিতে লেখা আছে

আরো দেখুন 

 কাজী (বিচ্ছিন্নতা)
 কাশি (বিচ্ছিন্নতা)
 গাজী (বিচ্ছিন্নতা)

দ্ব্যর্থতা নিরসন পাতা
লাইভ

লাইভ বলতে বাংলা উইকিপিডিয়ায় যা রয়েছে-

শিল্প, বিনোদন ও গণমাধ্যম 

 লাইভ! (২০০৫-এর চলচ্চিত্র), ২০০৫ ওলন্দাজ চলচ্চিত্র
 লাইভ! (২০০৭-এর চলচ্চিত্র), মার্কিন চলচ্চিত্র
 লাইভ (২০১৪-এর চলচ্চিত্র), জাপানি চলচ্চিত্র

সঙ্গীত

গ্রুপ এবং লেবেল 

 লাইভ (ব্যান্ড), মার্কিন রক ব্যান্ড

অ্যালবাম 

 লাইভ (রক্সাস ইপি)
 লাইভ(স্মিথেরেন্স ইপি)
 সিইসি পেনস্তন (ইপি লাইভ)
 লাইভ ইপি (অ্যানাল কান্টের অ্যালবাম)
 লাইভ ইপি (ব্রেকিং বেঞ্জামিন ইপি) 
 লাইভ ইপি (লাইভ এট ফ্যাশন রকস)'', ডেভিড বোয়ি কর্তৃক 
 লাইভ ইপি (দ্য জ্যাম ইপি)

গান
 "লাইভ (রুশ গান)
 "লাইভ (সুপারফ্লাইয়ের গান)
 "লাইভ (দ্য মেরি-গো-রাউন্ডের গান)

রেডিও 

 বিবিসি রেডিও ৫ লাইভ
 সিআইএলভি-এফএম, LiVE 88.5 হিসেবে ব্র্যান্ডকৃত, কানাডা ওটাওয়ার একটি রেডিও স্টেশন

টিভি 

 লাইভ (টিভি ধারাবাহিক), ২০১৮ সালের দক্ষিণ কোরিয়ার টেলিভিশন ধারাবাহিক
 লাইভ (টিভি সঙ্গীত প্রতিযোগিতা)
 লাইভ! (টিভি চ্যানেল), ইতালি 
 লাইভ! উইথ কেলি, মার্কিন টিভির আলোচনা অনুষ্ঠান

গণমাধ্যম 
 লাইভ অ্যাকশন (চলচ্চিত্রগ্রহণশিল্প), একটি মোশন ছবি যা অ্যানিমেশন ব্যবহার করে উৎপাদিত করা হয় না 
 লাইভ আর্ট
 লাইভ সঙ্গীত, একটি কনসার্ট 
 লাইভ অ্যালবাম, একটি সরাসরি সঙ্গীত কনসার্টের রেকর্ডিং 
 লাইভ রেডিও, বিলম্ব ছাড়াই রেডিও সম্প্রচার 
 লাইভ টেলিভিশন, ঘটনা ঘটামাত্র, রেকর্ডকৃত না

তথ্য ও যোগাযোগ প্রযুক্তি 

 .live, একটি শীর্ষ স্তরের ইন্টারনেট ডোমেইন 
 লাইভ সিডি, সিডি থেকে বুটযোগ্য একটি অপারেটিং সিস্টেম 
 লাইভ কোডিং, কম্পিউটার প্রোগ্রামিং 
 লাইভ অনুসন্ধান, অনুসন্ধান ইঞ্জিন 
 লাইভ ইউএসবি, একটি ইউএসবি ফ্ল্যাশ ড্রাইভ থেকে বুটযোগ্য একটি অপারেটিং সিস্টেম

অন্যান্য ব্যবহার 

 এডেল লাইভ, দক্ষিণ কোরীয় একক বিমানের প্যারাগ্রাইডার 
 লাইভ ফায়ার এক্সটেনশন

আরো দেখুন
 সরাসরি
নুরউদ্দীন খান

নূরুদ্দীন খান (লেফটেন্যান্ট জেনারেল অবঃ) বাংলাদেশ সেনাবাহিনীর একজন সেনাপ্রধান। ১৯৯০ সালের ৩১ আগস্ট থেকে ১৯৯৪ সালের ৩০ আগস্ট পর্যন্ত সেনাপ্রধান ছিলেন তিনি।  পরে আওয়ামী লীগে যোগ দিয়েছিলেন। ১৯৯৬ সালে তিনি নরসিংদীর একটি আসন থেকে সংসদ সদস্য নির্বাচিত হন। আওয়ামী লীগ সরকারের মেয়াদ শেষে ২০০১ সালে তিনি রাজনীতি ছেড়ে দেন।

প্রথম জীবন 
লেফটেন্যান্ট জেনারেল (অবঃ) নূরুদ্দীন খান কিশোরগঞ্জের গুরুদয়ল সরকারি কলেজ থেকে স্নাতক ডিগ্রি লাভ করেন।

পেশা 
১৯৯০ সালের নভেম্বরে রাষ্ট্রপতি হোসেন মোহাম্মদ এরশাদ তাকে লেফটেন্যান্ট জেনারেল পদে উন্নীত করেন এবং বাংলাদেশ সেনাবাহিনীর সেনাপ্রধান হিসেবে নিযুক্ত করেন। পরে তিনি এরশাদ বিরোধী আন্দোলনে সমর্থন দিয়ে ছিলেন। যে কারণে এরশাদ পদত্যাগে বাধ্য হন।

১৯৯৬ সালে তিনি নরসিংদীর একটি আসন থেকে ৭ম জাতীয় সংসদের সংসদ সদস্য নির্বাচিত হন। এমপি হিসাবে তার মেয়াদকালে ১৯৯৬ সালে তিনি শেখ হাসিনা প্রশাসনের বিদ্যুৎ, জ্বালানি ও খনিজ সম্পদ বিষয়ক মন্ত্রী হিসেবে নিযুক্ত হন। দুর্নীতির কারণে, দেশের অন্যান্য সমস্যার মধ্যে বিদ্যুৎ সংকটের ফলে প্রধানমন্ত্রী শেখ হাসিনা তাকে বরখাস্ত করেন। গুরুতর বিদ্যুতের ঘাটতির সময় জ্বালানির দাম ও দ্বিগুণ হয়। ২০০১ আওয়ামী লীগ সরকার  মেয়াদ শেষ না হওয়া পর্যন্ত তাকে "দফতর বিহীন মন্ত্রী" রাখা হয়েছিল। ২০০২ সালে স্বেচ্ছায় সব ধরনের রাজনীতি থেকে অবসর নেন।

ব্যক্তিগত জীবন 
নূরুদ্দীন খান বিবাহিত এবং তার দুই মেয়ে এবং একটি পুত্র আছেন। তার ছেলে সংক্ষিপ্ত সময় বাংলাদেশ সেনাবাহিনীতে চাকরি করেন। তিনি সস্ত্রীক রাজধানীর মহাখালী ডিওএইচএসে বসবাস করছেন।

তথ্যসূত্র 

সপ্তম জাতীয় সংসদ সদস্য
বাংলাদেশী সেনা কর্মকর্তা
বাংলাদেশ সেনাবাহিনীর জেনারেল
বাংলাদেশ আওয়ামী লীগের রাজনীতিবিদ
সেনাবাহিনী প্রধান (বাংলাদেশ)
জীবিত ব্যক্তি
নরসিংদী জেলার ব্যক্তি
গুরুদয়াল সরকারি কলেজের প্রাক্তন শিক্ষার্থী
আতিকুর রহমান (দ্ব্যর্থতা নিরসন)

আতিকুর রহমান বলতে যাদেরকে বোঝানো হতে পারে;

 আতিকুর রহমান - স্বাধীনতা পুরস্কার বিজয়ী বাংলাদেশী ক্রীড়াবিদ।
 আতিকুর রহমান (চিকিৎসক) -একজন বাংলাদেশী চিকিৎসক ছিলেন। যিনি বাংলাদেশ মুক্তিযুদ্ধে নিহত হয়েছেন ।

আরও দেখুন 

 আতিকুর রহমান মিশু - (জন্ম ২৬ আগস্ট ১৯৮৮[১]) একজন বাংলাদেশী ফুটবলার।
 আতিকুর রহমান মল্লিক - জাতীয় চলচ্চিত্র পুরস্কার প্রাপ্ত বাংলাদেশী চিত্রসম্পাদক।
 আতিকুর রহমান ফাহাদ -বাংলাদেশী ফুটবলার যিনি মধ্যমাঠের খেলোয়াড় হিসেবে খেলেন।
 মোহাম্মদ আতিকুর রহমান - বাংলাদেশের সাবেক সেনা কর্মকর্তা।
মোহাম্মদ আতিকুর রহমান

মোহাম্মদ আতিকুর রহমান ( ১ সেপ্টেম্বর ১৯৩১ - ২০ ডিসেম্বর ২০২৩) একজন অবসরপ্রাপ্ত লেফটেন্যান্ট জেনারেল এবং ১৯৮৬ থেকে ১৯৯০ সাল পর্যন্ত বাংলাদেশ সেনাবাহিনীর প্রধান ছিলেন।

প্রথম জীবন 
মোহাম্মদ আতিকুর রহমান ১ সেপ্টেম্বর ১৯৩১ সালে তৎকালীন ব্রিটিশ-ভারতের মুর্শিদাবাদ জেলার খারেরা গ্রামে জন্মগ্রহণ করেন। তার পিতার নাম আবদুর রহমান ও মাতার নাম আফজলা খাতুন। তাড়া ছয় ভাই, চার বোন। নয়াদিল্লির ‘দি ইউনিয়ন একাডেমিতে’ তিনি একাদশ শ্রেণী পর্যন্ত পড়াশুনা করাকালীন ১৯৪৭ সালে পাক-ভারত বিভক্তির সময় তার পিতার কর্মস্থল রাওয়ালপিন্ডিতে চলে যান এবং সেখানে ‘দি গর্ডন কলেজে’ (আমেরিকার মিশনারি কলেজ) পড়াশুনা করেন।

সামরিক কর্মজীবন 
মোহাম্মদ আতিকুর রহমান ১৩ মে ১৯৫৪ সালে ৯ম পিএমএ লংকোর্সে আর্টিলারি রেজিমেন্টে কমিশন লাভ করেন। তিনি ১৯৭৪ সালে পাকিস্তান থেকে ফিরে আসেন এবং তাকে বাংলাদেশ সেনাবাহিনীতে যোগ দেওয়ার অনুমতি দেওয়া হয়। তিনি এরশাদের পর বাংলাদেশ সেনাবাহিনীর প্রধান হওয়া দ্বিতীয় পাকিস্তানি ফেরত অফিসার ছিলেন। শেখ মুজিবুর রহমানের হত্যার সময় তিনি কর্নেল ছিলেন এবং পরবর্তীতে চট্টগ্রামের ব্রিগেড কমান্ডার ছিলেন। ১৯৮২ সালে তিনি ক্ষমতা দখলের জন্য এরশাদের অভ্যুত্থানকে সমর্থন করেছিলেন। তখন তিনি মেজর জেনারেল এবং বাংলাদেশ রাইফেলসের প্রধান ছিলেন।  ২৪ শে মার্চ সকালে বাংলাদেশ রাইফেলসের প্রধান মেজর জেনারেল মোহাম্মদ আতিকুর রহমান, বিমান বাহিনীর প্রধান এয়ার ভাইস মার্শাল সুলতান মাহমুদ এবং নৌবাহিনীর প্রধান রিয়ার অ্যাডমিরাল এম এ খান বঙ্গভবনে প্রবেশ করেন এবং রাষ্ট্রপতি আব্দুস সাত্তারের কাছে একটি লিখিত বক্তব্য রাখেন এবং তার উপর চাপ প্রয়োগ করেন। রাষ্ট্রপতি বাধ্য হন সেনা বাহিনীর নিয়ন্ত্রণের ক্ষমতা দিতে।

সেনাবাহিনীর প্রধান 
এরশাদ রাষ্ট্রপতি হওয়ার পর ১৯৮৬ সালের ৩১ আগস্টে দেশের সপ্তম সেনাপ্রধান হিসাবে নিয়োগ পান জেনারেল মোহাম্মদ আতিকুর রহমান। তিনি ১৯৯০ সালের ৩০ আগস্ট পর্যন্ত এ পদে দায়িত্ব পালন করেন।

অবসর গ্রহণ 
তিনি ১৯৯০ সালের ৩০ আগস্ট পূর্ণ সামরিক সম্মাননা সহ বাংলাদেশ সেনাবাহিনী থেকে অবসর গ্রহণ করেন। অষ্টম সেনাপ্রধানের দায়িত্ব পান নুরউদ্দীন খান।

পরবর্তী জীবন 
অবসর গ্রহণের পর জেনারেল মোহাম্মদ আতিকুর রহমান জনচক্ষুর আড়ালে রাজনীতি থেকে দূরে চলে যান। তবে ২০১৪ সালে খালেদা জিয়ার আয়োজিত ইফতার পার্টিতে যোগ দেন।

তথ্যসূত্র 

১৯৩১-এ জন্ম
বাংলাদেশী সেনা কর্মকর্তা
বাংলাদেশ সেনাবাহিনীর জেনারেল
সেনাবাহিনী প্রধান (বাংলাদেশ)
বর্ডার গার্ড বাংলাদেশের মহাপরিচালক
২০২৩-এ মৃত্যু
হাসমুখভাই সোমাভাই প্যাটেল

হাসমুখভাই সোমাভাই প্যাটেল হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি আহমেদাবাদ পূর্ব লোকসভা কেন্দ্রের লোকসভা সদস্য হিসেবে নির্বাচিত হন।

তথ্যসূত্র

জীবিত ব্যক্তি
ভারতীয় জনতা পার্টির রাজনীতিবিদ
সপ্তদশ লোকসভার সদস্য
ভারতীয় রাজনীতিবিদ
আহমেদাবাদের ব্যক্তি
গুজরাতের লোকসভা সদস্য
গুজরাতের ভারতীয় জনতা পার্টির রাজনীতিবিদ
১৯৬০-এ জন্ম
অষ্টাদশ লোকসভার সদস্য
এন. গণপতি

এন. গণপতি হলেন একজন ভারতীয় রাজনীতিবিদ, যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত। ২০০১ সাল থেকে ২০১১ সাল পর্যন্ত তিনি তামিলনাড়ু বিধানসভায় ভানুর বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র 

ভারতীয় রাজনীতিবিদ
জীবিত ব্যক্তি
সর্বভারতীয় আন্না দ্রাবিড় মুনেত্র কড়গমের রাজনীতিবিদ
তামিলনাড়ু বিধানসভার সদস্য